மஸ்கி

மஸ்கி (Maski) இந்தியாவின் கர்நாடகா மாநிலத்தின் ராய்ச்சூர் மாவட்டத்தில் அமைந்த தொல்லியல் களம் மற்றும் நகரம் ஆகும். மஸ்கி நகரம் துங்கபத்திரை ஆற்றின் துணை ஆறான மஸ்கி ஆற்றின் கரையில் அமைந்துள்ளது. மஸ்கி நகரத்தில் 1915-இல் சி. பீடன் என்பவரும், 1993-இல் வி.ஆர். இராமச்சந்திர தீட்சிதர் என்பவரும் அகழாய்வு செய்த போது கிடைத்த  அசோகரின் கல்வெட்டுக்களால் நன்கு அறியப்படுகிறது. மஸ்கி நகரத்தில் கிடைத்த கல்வெட்டுக்களில் பேரரசர் அசோகர் பெயர் பொறித்த தேவனாம்பிரியா அசோகா என்று பெயர் பொறித்த கல்வெட்டுக்கள் முதன்முதலாக கிடைத்துள்ளது. முன்னர் அகழாய்வில் கிடைத்த அசோகரது கல்வெட்டுக்களில் தேவனாம்பிரியதர்சி எனும் பெயர் பொறித்த கல்வெட்டுககளே அதிகம் கிடைத்துள்ளது.

முதலாம் இராஜேந்திர சோழன் 1019-1020களில்  மேலைச் சாளுக்கிய மன்னர் இரண்டாம் ஜெயசிம்மனை வென்று மஸ்கி நகரத்தை மேலாதிக்கம் செலுத்தினார்.

அகழாய்வுகள்
இராபர்ட் புரூஸ் என்பவர் முதன்முதலில் 1870 மற்றும் 1888-ஆம் ஆண்டுகளில் மஸ்கி தொல்லியல் களத்தை அகழாய்வு செய்தார். 1915-இல் ஐதராபாத் இராச்சியத்தின்  சுரங்கப் பொறியாளர் சி. பீடன் என்பவர் 1935-37-ஆம் ஆண்டுகளில் மஸ்கி நகரத்தில் தொல்லியல் அகழாய்வு செய்த போது  அசோகரின் சிறு கல்வெட்டுக்களை கண்டுபிடித்தார். 1954-இல் இந்தியத் தொல்லியல் ஆய்வகத்தின் ஆய்வாளர் அமலானந்த கோஷ் என்பவர் மஸ்கி தொல்லியல் களத்தை அகழாய்வு செய்தார்.

அசோகரின் சிறு கல்வெட்டுக்கள்
மஸ்கி தொல்லியல் களத்தில் பேரரசர் அசோகரின் தேவனாம்பிரியன் (தேவர்களுக்கு பிரியமானவன்) எனும் பெயர் பொறித்த சிறு கல்வெட்டுக்கள் கிடைத்துள்ளது.
மஸ்கி சிறு கல்வெட்டில் அசோகர் பொறித்த வாசகம்:

போக்குவரத்து
மஸ்கி நகரம் பெங்களூர்-குல்பர்க்கா சாலையில், பெங்களூரிலிருந்து  425 கிலோ மீட்டர் தொலைவிலும், இராய்ச்சூரிலிருந்து 80 கிமீ தொலைவிலும் உள்ளது.

இதனையும் காண்க

 அசோகர் கல்வெட்டுக்களின் பட்டியல்
 அசோகரின் பெரிய தூண் கல்வெட்டுக்கள்
 அசோகரின் சிறு தூண் கல்வெட்டுகள்
 அசோகரின் பெரும் பாறைக் கல்வெட்டுக்கள்
 அசோகரின் சிறு பாறைக் கல்வெட்டுக்கள்

மேற்கோள்கள்

 
 
 
 
 
 

இந்தியத் தொல்லியற்களங்கள்

பௌத்த நினைவுச் சின்னங்கள்
இந்தியக் கல்வெட்டுகள்
ராய்ச்சூர் மாவட்டம்
கருநாடக மாநிலத்திலுள்ள ஊர்களும் நகரங்களும்